# B-29 Superfortress

### Wikipedia

B-29

Boeing B-29 Superfortress (Boeing Model 341/345) -lentokone, oli Yhdysvaltojen maavoimien ja ilmavoimien (USAAF, US Army Air Force, USAFin edeltäjä) käyttämä nelimoottorinen raskas pommikone.

Se oli toisen maailmansodan suurin ja kehittynein aktiivipalveluksessa ollut kone. B-29:ssä oli muun muassa ensimmäisenä pommikoneena paineistetut miehistötilat, erittäin kehittynyt Norden M-9B-pommitustähtäin, keskitetty konekiväärien tulenjohtojärjestelmä johon kuului mm. elektroninen laskin. Konekiväärit olivat kauko-ohjatuissa torneissa, joissa kussakin oli kaksi 12,7 mm Browning M2-konekivääriä, ja lisäksi perän tornissa oli 20 mm tykki. Alun perin se oli tarkoitettu pääasiassa korkean lentokorkeuden päivä-ajan pommitustehtäviin, mutta sitä käytettiin useimmiten matalan lentokorkeuden öisissä pommituksissa. Se toimi myös Yhdysvaltojen pääasiallisena hyökkäysaseena Japania vastaan ja onkin parhaiten tunnettu Hiroshiman ja Nagasakin atomipommien kuljettajana.

B-29 pystyi lentämään niin korkealla ja nopeasti että suurin osa japanilaisista hävittäjäkoneista ei pystynyt saamaan kiinni, joten se ei usein edes tarvinnut järeää puolustusaseistustaan.

Toisin kuin monet muut pommittajat, B-29 pysyi käytössä vielä pitkään toisen maailmansodan jälkeenkin. Kun se poistui käytöstä 1960-luvulla, noin 3900 konetta oli rakennettu.

Lentokonetyyppiä käytettiin myös tiedustelukoneena RB-29 toisen maailmansodan jälkeen vielä 1950-luvulla. Neuvostoliitto kehitti neljästä haltuunsa joutuneesta B-29:stä itselleen vuoteen 1947 mennessä Tupolev Tu-4:n strategiseksi pommikoneekseen. Tupolev Tu-4:ää käyttivät Neuvostoliiton ilmavoimien lisäksi myös Kansan vapautusarmeijan ilmavoimat Kiinan kansantasavallassa.

## [muokkaa] Katso myös

- Avoin taivas

Wikimedia Commonsissa on lisää materiaalia aiheesta B-29 Superfortress.
Haettu osoitteesta http://fi.wikipedia.org../../../b/-/2/B-29_Superfortress_ad11.html

Luokka: Pommikoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Français
- Galego
- Italiano
- עברית
- Nederlands
- 日本語
- Norsk (bokmål)
- Polski
- Português
- Slovenščina
- Svenska
- 中文